పదవిలో ఉండగానే కేంద్రం నిర్లక్ష్యంన్యూఢిల్లీ, జూన్ 24: అధికారాంతమునందు చూడవలెనురా.. ఆ అయ్య సౌభాగ్యముల్.. అంటారు పెద్దలు. కొత్త రాష్ట్రపతి ఇంకా రాలేదు. ప్రస్తుత రాష్ట్రపతి ఇంకా పదవి నుంచి దిగలేదు. ఇంకా పదవీకాలం ఉండగానే రాష్ట్రపతి ప్రణబ్ ముఖర్జీ పట్ల కేంద్ర ప్రభుత్వం నిర్లక్ష్యంగా వ్యవహరిస్తోందనే ఆరోపణలు వినిపిస్తున్నాయి. శుక్రవారం రాష్ట్రపతి భవన్లో ప్రణబ్ ఇచ్చిన ఇఫ్తార్ విందుకు కేంద్ర మంత్రులంతా డుమ్మా కొట్టారు. రాష్ట్రపతి భవన్ ఆహ్వానాలు పంపినా కనీసం ఒక్క మంత్రి కూడా రాలేదు. మైనారిటీ వ్యవహారాల మంత్రి ముక్తార్ అబ్బాస్ నఖ్వీతో పాటు ప్రణబ్తో సన్నిహితంగా ఉండే పశ్చిమబెంగాల్కు చెందిన కేంద్ర మంత్రి ఎంజే అక్బర్ కూడా మొహం చాటేశారు. రాష్ట్రపతిగా ప్రణబ్ ఐదేళ్ల పదవీకాలంలో ఇలా జరగడమిదే తొలిసారి. కొందరు మంత్రులు వస్తారని భావించిన రాష్ట్రపతి భవన్ అధికారులు అందుకు ఏర్పాట్లు కూడా చేశారు.
padavilo undagaane kendram nirlakshynanyudil, joon 24: adhikaaraantamunandu chudavalenura.. aa ayya soubhagyamul.. antaaru peddalu. kotta rashtrapati inka raledu. prastuta rashtrapati inka padavi nunchi digaledu. inka padaveekaalam undagaane rashtrapati pranab mukharji patla kendra prabhutvam nirlakshyamgaa vyavaharistondane aaropanalu vinipistunnaayi. sukravaaram rashtrapati bhavanlo pranab ichina iftar vinduku kendra mantrulantaa dumma kottaru. rashtrapati bhavan aahvaanaalu pampina kaneesam okka mantri kuudaa raledu. minority vyavahaaraala mantri muktar abbas nakhveetho paatu pranabtho sannihitamgaa unde paschimabengaalku chendina kendra mantri enje akbar kuudaa moham chaatesaaru. raashtrapatigaa pranab aidella padaveekaalamlo ilaa jaragadamide tolisari. kondaru mantrulu vastaarani bhaavinchina rashtrapati bhavan adhikaarulu anduku erpaatlu kuudaa chesaru.